

**Valsts informācijas un komunikācijas tehnoloģiju pārvaldības vadītāju forums**

28.08.2024. sanāksmes protokols

Valsts informācijas un komunikācijas tehnoloģiju (turpmāk - IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta direktors;

Foruma loceklis, pārstāvot kiberdrošības pārvaldības jomu:

**Edgars Kiukucāns** –Aizsardzības ministrijas Kiberdrošības politikas departamenta direktors.

Foruma loceklis, pārstāvot telekomunikāciju pārvaldības jomu:

**Agnese Zariņa** – Satiksmes ministrijas Sakaru departamenta direktora vietniece, Elektronisko sakaru un pasta nodaļas vadītāja.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Kaspars Āboliņš** – Iekšlietu ministrijas valsts sekretāra vietnieks;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Guntars Krasovskis** – Latvijas Pašvaldību savienības padomnieks;

**Edgars Liepiņš** – Aizsardzības ministrijas Informācijas un komunikācijas tehnoloģiju departamenta direktors;

**Gints Pčolka** – Satiksmes ministrijas Administratīvā departamenta Dokumentu un elektroniskās pārvaldes nodaļas vadītājs;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – Kultūras informācijas sistēmu centra direktors;

**Norberts Tālers** – Centrālās statistikas pārvaldes priekšnieka vietnieks.

Pieaicināto dalībnieku saraksts:

**Lelda Kalniņa** - VARAM Valsts informācijas un komunikācijas tehnoloģiju attīstības departamenta Digitālās transformācijas investīciju pārvaldības nodaļas vadītāja;

**Guna Margēviča** - VARAM Projektu pārvaldības departamenta (turpmāk – PPD) direktora vietniece;

**Agnese Jēkabsone** - VARAM PPD Informācijas un komunikācijas tehnoloģiju pārvaldības procesu vadītāja;

**Raitis Misa** - VARAM PPD Informācijas un komunikācijas tehnoloģiju pārvaldības procesu vadītājs;

**Jānis Krakops** - VARAM Valsts pakalpojumu un datu pārvaldības departamenta Datu pārvaldības nodaļas vadītājs;

**Jānis Ziediņš** - Kultūras informācijas sistēmu centra direktora vietnieks digitālās attīstības jautājumos.

Forumā nepiedalās:

**Aldis Apsītis** – Valsts kancelejas Informācijas tehnoloģiju departamenta vadītājs;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Inguna Kampāne** – Izglītības un zinātnes ministrijas Informācijas tehnoloģiju departamenta direktore;

**Rihards Kancēvičs** – Zemkopības ministrijas Administratīvā departamenta direktors;

**Edgars Šacs** – Saeimas Administrācijas informācijas un komunikācijas tehnoloģiju direktors;

**Uldis Zariņš** – Kultūras ministrijas valsts sekretāra vietnieks kultūrpolitikas jautājumos.

**Edgars Cīrulis** – Valsts reģionālās attīstības aģentūras direktora vietnieks elektroniskās pārvaldes jautājumos;

**Evijs Taube** – valsts akciju sabiedrības “Latvijas Valsts radio un televīzijas centrs” valdes loceklis.

Kopumā Forumā klātienē un attālināti piedalījās 116 dalībnieki.

Forumu vada: G.Ozols

Protokolē: A.Jēkabsone

Vieta: klātienē, Rīgā, Peldu ielā 25, 4. stāvs, kā arī attālināti videotiešsaistē, ieraksts pieejams šeit: [Sanāksmes videoieraksts](https://www.youtube.com/watch?v=EPGp4nuE7pw)

**G.Ozols** atklāj Forumu un informē par jauno Foruma sastāvu, kas apstiprināts ar VARAM 24.07.2024. rīkojumu Nr. 1-2/99 “Par Valsts informācijas un komunikācijas tehnoloģiju pārvaldības vadītāju foruma personālsastāvu” (datne: Par Valsts informācijas un komunikācijas tehnoloģiju pārvaldības vadītāju foruma personālsastāvu).

**1.**

**Jaunā plānošanas perioda projekti un pārvaldes jomu (domēnu) arhitektūras**

*G.Ozols, L.Kalniņa, L.Linabergs (VARAM)*

Prezentācija – datne: Forums\_28.08.2024.pptx

Foruma dalībnieki tiek informēti par 16.07.2024. Digitālās modernizācijas tematiskās komitejas sēdē atbalstīto pieeju Eiropas Savienības kohēzijas politikas programmas 2021.–2027.gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” (turpmāk – 1.3.1.1. pasākums) ieviešanas procesam, atbalstītajiem ārkārtas prioritātes projektiem un definēto horizontālo un nozaru attīstības jomu arhitektūru izstrādes termiņiem. Turpmāk Forums paplašinātā sastāvā (ar pieaicinātiem ekspertiem) kalpos kā formāls ietvars darba grupām horizontālo attīstības jomu arhitektūru izstrādē.

Tiek noteikta turpmākā kārtība, kādā tiks nodrošināts attīstības jomu arhitektūru izstrādes process:

1. Izveidot darba grupu **Datu pārvaldības un koplietošanas** jomas arhitektūras izstrādei, kura vienlaikus pildīs arī Atveseļošanas un noturības mehānisma plāna 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” (turpmāk - ANM 2.1.) datu pārvaldības attīstības programmas padomes uzdevumus. Darba grupas vadītājs - Valsts pakalpojumu un datu pārvaldības departamenta, Datu pārvaldības nodaļas vadītājs **Jānis Krakops**.
2. Izveidot darba grupu **Valsts pakalpojumu platformu** jomas arhitektūras izstrādei, kura vienlaikus pildīs arī ANM 2.1. valsts pakalpojumu platformu attīstības programmas padomes uzdevumus. Darba grupas vadītājs - Valsts pakalpojumu un datu pārvaldības departamenta direktors **Uģis Bisenieks**.
3. Izveidot darba grupu **IKT infrastruktūra un kiberdrošības** jomas arhitektūras izstrādei, kura vienlaikus pildīs arī ANM 2.1. infrastruktūras attīstības programmas padomes uzdevumus. Darba grupas vadītājs - Valsts IKT attīstības departamenta, IKT pārvaldības un arhitektūras nodaļas vadītājs **Guntis Ieviņš**.
4. Darba grupu vadītājiem ne vēlāk kā līdz 10.09.2024. informēt savas darba grupas par plānoto darba grupu sanāksmju grafiku un turpmāko darba kārtību un nodrošināt jomas arhitektūras izstrādi noteiktajā termiņā. Darba grupu sanāksmes var tikt organizētas rakstveida procedūrā.
5. Pārējo 16.07.2024. Digitālās modernizācijas tematiskās komitejas sēdē atbalstīto horizontālo jomu arhitektūru izstrādes darba grupu izveide un darba kārtība tiks veikta pēc VARAM konsultācijām ar iesaistītajām ministrijām, ne vēlāk kā līdz 01.11.2024.
6. Atbildīgajām ministrijām sadarbībā ar iesaistītajām institūcijām uzsākt 16.07.2024. Digitālās modernizācijas tematiskās komitejas sēdē atbalstīto nozaru jomu arhitektūru izstrādi atbilstoši metodiskajam ietvaram, kas publicēts VARAM tīmekļvietnē <https://www.varam.gov.lv/lv/valsts-parvaldes-jomu-domenu-arhitekturas> un nodrošināt to izstrādi noteiktajā termiņā.
7. Informācija par Foruma ietvaros izveidotajām darba grupām un darba grupu sanāksmēs pieņemtie lēmumi 5 darba dienu laikā tiks publicēti VARAM tīmekļvietnē. Atbildīgā struktūrvienība – VARAM, Projektu pārvaldības departaments.
8. Darba grupās izstrādātos jomu arhitektūru aprakstus , kas satur jomas arhitektūras 1.3.1.1. pasākuma ieviešanas projektu pases atbilstoši VARAM tīmekļvietnē publicētajai veidnei, nepārsniedzot jomai noteikto 1. kārtas finansējuma apjomu, iesniedz VARAM izskatīšanai un saskaņošanai Foruma sēdē.
9. VARAM jomas arhitektūras aprakstus pēc iesniegšanas Forumam izsūtīta Foruma dalībniekiem rakstisku komentāru sniegšanai 10 darba dienu laikā, pēc tam jomas arhitektūru apraksti tiek prezentēti un diskutēti Foruma sēdē un nepieciešamības gadījumā atbilstoši precizēti.
10. Ja Foruma dalībniekam ir iebildumi par kādu no jomas arhitektūrā iekļaujamo 1.3.1.1. pasākuma ieviešanas projektu un Foruma dalībnieki nevar vienoties, iebilduma sniedzējs var iniciēt jautājuma izskatīšanu Digitālās modernizācijas tematiskajā komitejā.
11. Pēc jomas arhitektūras apraksta saskaņošanas Foruma sēdē, ministrijas uzsāk jomas arhitektūras 1.3.1.1. pasākuma ieviešanas projektu pasu virzību TAP portālā.
12. 1.3.1.1. pasākuma projektu pases veidne tiks publicēta VARAM tīmekļvietnē <https://www.varam.gov.lv/lv/ikt-risinajumu-un-pakalpojumu-attistiba-un-iespeju-radisana-privatajam-sektoram>līdz 20.09.2024. Atbildīgā struktūrvienība – VARAM, Valsts IKT attīstības departaments;
13. Kārtība, kādā tiek veikts 1.3.1.1. projektu priekšatlases process tiks publicēta VARAM tīmekļvietnē līdz 01.11.2024. Atbildīgā struktūrvienība – VARAM, Valsts IKT attīstības departaments.
14. Foruma dalībnieku sēdes (t.sk. klātienē) plānot trešdienās plkst. 15:00.

**2.**

**Datu pārvaldības un koplietošanas jomas mērķarhitektūra**

*J.Krakops (VARAM)*

Prezentācija – datne: DPKA\_JK\_28082024.pptx

Pieņemt zināšanai sniegto prezentāciju.

Tiek noteikti šādi turpmākie soļi:

1. Nosūtīt dokumenta projektu “Datu pārvaldības un koplietošanas jomas mērķarhitektūras apraksts” līdz 30.08.2024. Atbildīgā struktūrvienība – VARAM, Projektu pārvaldības departaments.
2. Organizēt konsultācijas (tiešsaistē/ klātienē) 05.09.2024. un 11.09.2024. par dokumenta projekta “Datu pārvaldības un koplietošanas jomas mērķarhitektūras apraksts” saturu. Atbildīgā struktūrvienība – VARAM, Projektu pārvaldības departaments.
3. Organizēt rakstisko procedūru 13.09.2024. dokumenta projekta “Datu pārvaldības un koplietošanas jomas mērķarhitektūras apraksts” apstiprināšanai. Atbildīgā struktūrvienība – VARAM, Projektu pārvaldības departaments.
4. Līdz 30.09.2024. nodrošināta dokumenta projekta “Datu pārvaldības un koplietošanas jomas mērķarhitektūras apraksts” pirmās versijas publicēšana VARAM tīmekļvietnē <https://www.varam.gov.lv/lv/ikt-vaditaju-forums>. Atbildīgā struktūrvienība – VARAM, Projektu pārvaldības departaments.

**3.**

**“NAMEJS” un mākslīgais intelekts**

*J.Ziediņš (Kultūras informāciju sistēmu centrs)*

Prezentācija – datne: KISC\_Namejs\_AI\_20240828.pptx

Pieņemt zināšanai sniegto prezentāciju.

Foruma priekšsēdētājs Gatis Ozols

Protokoliste Agnese Jēkabsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU